**Saksdokumenter** til

Representantskapsmøte for Indre Østfold Krisesenter IKS 30.oktober 2015.

**Saksnr:**

**04/2015 Kommentar til budsjett 2016**

**Mange og alvorlige familievoldssaker i Indre Østfold**

Indre Østfold Krisesenter opplever stor pågang og økt kompleksitet i de sakene vi arbeider med. Vi har mellom 45 og 75 voksne beboere i året og omtrent 50 barn.

I tillegg har vi mellom 250 og 300 dagsamtaler i året.

I september måtte vi viderehenvise 3 familier fordi vi ikke hadde ledig kapasitet.

**Ressursgjennomgang**

Vi har i dag 7,2 stillinger. Vi er døgnbemannet og det går nærmere 5 stillinger bare for å dekke opp døgnet. Vi skal gi et godt tilbud hele døgnet- hele uken- hele året.

Vi utnytter de ressursene vi har maksimalt, noe som Erik Fjornes sin ressursgjennomgang også bekrefter.

**Arbeidsmiljøundersøkelse og sykmeldinger**

For å ivareta personalet og sikre høy faglig kvalitet har det blitt iverksatt flere tiltak med veiledning, fagmøter og refleksjonsgrupper.

Stamina har gjennomført en arbeidsmiljøundersøkelsen nå i høst.

* Personalet opplever et enormt arbeidspress i mengde arbeid og et ekstremt høyt stressnivå.
* Dette er igjen en av hovedårsakene til et sykefravær på over 17 %.

Vi vil bruke uttrykke «å rakne» om situasjonen vi står i nå. Noen av personalet i sentrale stillinger er helt eller delvis sykmeldte. Det fører igjen til et stort press på de som er igjen, da arbeidsoppgavene og mengden av oppgaver bare øker. Og faren for at det rakner ytterligere er forholdsvis stor.

**Eierstrategi og krisesenterloven**

For at vi skal kunne oppfylle krisesenterloven og eierstrategien som er vedtatt, trenger vi flere ressurser.

Ifølge eierstrategien skal krisesenteret også være et kompetansesenter. Vi har kompetansen, men det krever tid og målrettet jobbing å videreføre og dele kompetanse. Dette må vi ha ressurser til.

**Bemanningsnorm**

Rapporten «Kunnskap-kvalitet –kapasitet» fra NKVTS i 2008, beskriver en bemanningsnorm på mellom 9,5 og 12,5 stillingshjemler på det antall brukere vi har i året.

En økning med to stillinger på senteret er derfor helt nødvendig.

Dette er et viktig arbeid for de familiene det gjelder og også i et samfunnsøkonomisk og forebyggende perspektiv.